# Chicago

|  |
| --- |
| **Chicago** |
|  |
|

|  |  |
| --- | --- |
|  **Bandiera** |  **Scuto de armas** |

 |
|  |
| Nomine native | Chicago |
| Classe | city of Illinois[\*], Citate global, citate grande[\*] |
| Pais | Statos Unite de America |
| Population | 2 746 388 |
| Area | 606,424 km²  |
| Situate in | Cook County[\*] |
| Altitude | 179 m  |
| Coordinatas | 41°52'55"N, 87°37'40"W |
| Linguas official | anglese |
| Citates gemine | Lucerna, Accra, Casablanca, Durban, Bogotá, Citate de Mexico, Toronto, Amman, Busan[\*], Delhi[\*], Lahore, Osaka, פתח תקווה[\*], Shenyang[\*], Athenas, Belgrad, Birmingham, Galway[\*], Göteborgs kommun[\*], Hamburg, Kiev, Milan, Moscova, Praga, Vilnius, Varsovia, São Paulo, Karachi, Belo Horizonte, Kiryat Gat[\*], Antalya[\*], Los Mochis[\*], Paris, Shanghai, Sydney, Nove Delhi, Manama |
| Fuso horari | Central Time Zone[\*] |
| Geonames ID | 4887398 |
|  |
| **Wikimedia Commons Category** Chicago |

Vistas de Chicago: le bordo del laco *(alto)*; le Sears Tower (actualmente renominate Willis Tower, *centro sinistre*), que esseva un vice le edificio le plus alte del mundo; le historic Chicago Theatre, un station del ferrovia elevate e Navy Pier; le Field Museum e Millennium Park *(basso)*.
**Chicago** (IPA: /ʃɪˈkɑːɡoʊ/) es un citate del Statos Unite de America, con un population de 2 853 114 habitantes (2010). Illo es le centro de un area metropolitan con un population de 9 729 825 habitantes (2011). Situate al bordo del Laco Michigan e del fluvio Chicago, illo es le plus importante citate del region del Grande Lacos e del Medie West.

Illo disveloppava rapidemente in le secunde medietate del seculo 19 gratias a su importantia pro le transportation e finimento industrial del productos agrari del Grande Planas del Medie West. Chicago es famose pro su contributiones al historia del musica in le Statos Unite, notabilemente in le generes de *blues* e *jazz*, e cellos al architectura moderne, que include edificios de stilo Beaux-Arts, Prairie School, grattacelos etc.

Le presidente Barack Obama passava le major parte de su vita adulte in Chicago como professor de lege, organisator de communitate e homine de stato ante su carriera in Washington, D.C. Altere personas celebre de Chicago include Michelle Obama (advocat e Prime Donna del Statos Unite), Al Capone (gangster), Michael Jordan (jocator de basketball), Frank Lloyd Wright e Louis Sullivan (architectos), Oprah Winfrey (personalitate de television), Jane Addams (reformator social), Carl Sandburg (poeta), Ernest Hemingway (romancero) e Studs Terkel (historiator).

In Chicago se trova un grande diversitate ethnic e cultural. In multe casos, iste communitates ethnic son inofficial ma clarmente segregate (pro exemplo, le sud del citate es largemente afro-american, le nord-west es largemente mexican e portorican, le nord es largemente euro-american e un section del centro-sud es chinese-american).

## Vide etiam

* Aurora (suburbio de Chicago)

## Ligamines externe

* City of Chicago (anglese)

Wikimedia Commons ha files multimedial de: *Chicago*

Pecietta de geographia

Iste articulo es ancora in stato embryonic: illo es un pecietta. Nos te invita cordialmente a completar lo pro meliorar Wikipedia in interlingua.